انا مفيش حاجه كويسة بعملها سرقت وبطلت و بعمل عاده و جت فترة مكنتش بصوم و منقطعه عن الصلاة بقالي عشر سنين و بختلط و بسمع اغاني حاولت ارجع اصلي تاني بس مكنتش بكمل مع اني كنت بحاول بس معرفتش و بحس ان كده كده هدخل النار اصل هصلح ايه ولا ايه و هرد الحاجات لصحابها ازاي انا مدايقة من اللي فيه بس مفيش امل
هو ده بالظبط اللي الشيطان عاوزه.. إنك تقولي كده كده داخلة النار ومفيش أمل.  براڤو هو كده نجح في مهمته بامتياز.  يا أختنا ما هكذا الحكاية.  إن ربّنا توابٌ غفورٌ يحب التوابين ويفرح بهم ويقبل منهم ويعفو عنهم ويبدل سيئاتهم حسنات.  هو الذي نادى على الكافرين: " إن ينتَهوا يُغفر لهم ما قد سلف " ونادى على العصاة المسلمين: " لا تقنطوا من رحمة الله " ونادى على من أكثر الذنوب: " لو بلغت ذنوبك عنان السماء ثم استغفرتني غفرت لك ولا أبالي " هو الذي قبل توبة قاتل المائة نفس والبغي التي سقت كلبا وأدخل رجلا الجنة بسبب شوكة نحاها عن الطريق.  الآن: يُمكن إصلاح كل هذا الذي فسد، بندم القلب على ما فات والعزم على عدم العودة للذنب مرة أخرى والإقلاع عن المحرمات والتضرع إلى الله أن يقبل منك - وسيفعل بحسن ظني فيه فلو لم يكن فيك خير ما سألتيني - ورد المظالم والسرقات لأصحابها. شاهدي هذا: وبشرينا بتوبتك قريبا https://youtu.be/b4FMhZ-K4qc